આગ્રા નિવાસી ગજજનધાવન ક્ષત્રિયને નવનીતપ્રિયજીનો સાક્ષાત્કાર થતો. નવનીતપ્રિયજી તેમની સાથે બાળક્રીડા કરતા અને ક્ષણવાર પણ તેમનાથી અલગ ન રહેતાં. એક દિવસ નવનીતપ્રિયજીએ ભક્ત ગજજનધાવનને શ્રી મહાપ્રભુજી પાસે જવાની આજ્ઞા આપી. ગજજનધાવન તેમને ગોકુળમાં લાવ્યા અને શ્રી મહાપ્રભુજીને સોંપી દીધા. શ્રી મહાપ્રભુજીએ તેમની યોગ્ય સેવા કરી. ત્યારબાદ શ્રી મહાપ્રભુજી અડેલમાં તેમની સાથે પધાર્યા.